
Esperanto kaj ĝiaj du dialektoj: Geraldo Mattos 
Scienca Angulo 

Rezolucio de la 43a Kongreso de Esperanto 


Korektoj 

En la antaŭa numero, kelkaj eraroj enŝteliĝis en la kolofonon. Unue, 
mankis la nomo de nia respondeca ĵurnalisto, s-ano Alberto Emerson 
VVerneck Dias. Due, la listo de kunlaborantoj estas misa; jen la ĝusta 
versio: Jose Passini, Aloisio Sartorato, Sylla Chaves, Alberto 
Emerson VVerneck Dias kaj Francisco S. VVechsler. 

(Konsolu nin la proverbo: Nur tiu ne eraras, kiu neniam ion faras.) 


Kovrilo 

Fermo de la 
43-a Brazila 
Kongreso de 
Esperanto, 
okazinta en 
Fortalezo. Fotis: F. 
S. VVechsler 



Pri la nuna numero 

Tiu ĉi numero enhavas kvar prilingvajn artikolojn. Ĝi ankaŭ enhavas sciencan sekcion, 
tradukon el brazila beletro, kriptogramon kaj kongresan rezolucion. 


Revukunlaboraĵoj: La ĉefredaktoro rigardas gravaj la kunlaboraĵojn sendatajn de la legantoj. Tamen, pro hommanko, spaclimigoj en la revuo, kaj kromaj limigoj, li rezervas al 
si la rajton: 1-e: Ne sciigi la ricevon; 2-e: Ne redoni la sendaĵojn; 3-e: Ne garantii publikigon; 4-e: Mallongigi tekston tiam, kiam necese; 5-e: Ĝin reviziigi laŭ ortografia, gramatika 
kaj terminologia aspektoj. Kiel gramatikan konsultfonton ni rekomendas la verkon “Plena Manlibro de Esperanta Gramatiko”, de Bertilo VVennergren. La signifon de ĉiuj vortoj 
netroveblaj en “Plena llustrita Vortaro de Esperanto” (2005) oni aparte klarigu per glosaro. 


Anonctarifo: Tabelo pri prezoj (Brazila Esperantisto) Onoj de paĝo (anoncoj) 


• Komercaj markoj reproduktitaj celas nur ilustri kaj apartenas al la posedantoj 



tutpaĝa (19x25cm) 

4-a kovrilo R$ 900,00 (kolora) 
2-a kaj 3-a kovriloj R$ 600,00 
(nigra-blankaj) 


1 1/2 duonpaĝa (9x24cm) 
R$ 450,00 (kolora) 

R$ 300,00 (nigra-blanka) 


1/3 trionpaĝa horizontale 

■ (8x18cm)R$ 300,00 (kolora) 
R$ 200,00 (nigra-blanka) 


1/3 trionpaĝa vertikale 

(8x18cm)R$ 300,00 (kolora) 
■ R$ 200,00 (nigra-blanka) 



1/6 sesonpaĝa (7.8x8.8cm) 
R$ 150,00 (kolora) 

R$ 100,00 (nigra-blanka) 















Cefartikolo 


Estimataj gelegantoj: 

Jen pretiĝis unu plia numero de Brazila Esperantisto. 
Kiel kutime, ni deziras, ke ĝi estu kultura kaj informa 
organo por la brazila esperantistaro. Tial ni kunmiksis 
iom da scienco, iom da lingvesploro, iom da literaturo 
a kaj iom da amuzo. Esperinde la miksaĵo plaĉos al vi. 

La nunan numeron malfermas artikolo verkita de 
s-ano Floriano Pessoa, kiu resumas la prelegon de li 
prezentitan ĉe la Tria Kongreso de Esperanto de la 
Ŝtato Sanpaŭlo, okazinta oktobre en Loreno. Vi legos 
mallongan, sed tre interesan artikolon, el kiu vi povos 
ĉerpi altvaloran materialon por pliriĉigi vian vortprovizon 
kaj lerni, kiel esperantigi certajn parolturnojn. 

Sekvas rakonto de Machado de Assis, en traduko de 
n Vitor Rafael Monteiro Leitao, premiita en la proza sekcio 
t de la Unua Beletra Konkurso de BEL. Konforme al sia 
stilo, Machado senkompate dissekcas la homan animon, 
t sed la legado ĉiam fluas facile kaj agrable, kun surpriza 
o kaj samtempe elreviga finaĵo. 

Poste venas nia kutima sinonimludo, kiu celas 
4 stimuli la esperantistaron esplori la nuancojn inter 
pluraj similsencaj vortoj kaj tiel pliampleksigi sian 
lingvoscion. Ci-numere ni komparos la jenajn vortojn: 
taŭga, konvena, oportuna, adekvata, konforma, laŭa, 
laŭcela, alcela kaj specifa, krom kelkaj aliaj, kiujn ni 
3 proponas kiel ekzercojn. 

Nun iru al la sekcio Kiel traduki?. Pasintnumere ni 
proponis kiel tradukdefiojn la jenajn frazojn: estou me 
lixando para sua opiniao; perdido por cem, perdido por 
c mil; de grao em grao a galinha enche o papo. Pluraj 
gelegantoj sendis siajn solvojn, kaj ni ilin pridiskutas 
kaj komparas, proponante pliajn solvojn. Krome, sur 
o la lasta paĝo vi trovos tri novajn defiojn; ĉu vi kuraĝas 
8 alfronti ilin? 


Por stimuli iom pli vian cerbumadon, s-ano Jose 
Saraiva Mattos prezentas kriptogramon. Jen plia defio, 
samtempe amuza kaj instrua. La solvon vi trovos sur la 
lasta paĝo, sed ne ruzu, konsultante ĝin antaŭ ol solvi 
la enigmon! 

Sekvas artikolo de s-ano Geraldo Mattos, 
eksprezidanto de la Akademio, pri misuzado de 
participoj. Temas pri prelego prezentita ĉe la 43-a Brazila 
Kongreso de Esperanto, okazinta julie en Fortalezo. Tiun 
ĉi artikolon ni rekomendas legi malrapide kaj atente, 
ĉar multon vi povos lemi per ĝi. Se vi mem jam faris 
participerarojn; konsoliĝu, ĉar vi ne estas sola... 

Finas la artikolserion la sekcio Scienca Angulo, kiu 
pritraktas tre diversajn kaj esperinde interesajn temojn. 
(Nia lingvo oportunu ne nur por literaturo, sed ankaŭ 
por esprimi precize sciencajn konceptojn.) Ĉu vi scias, 
kiu estas la plej eta serpento de la mondo? Ankaŭ pri ĉi 
tio vi povos legi. 

Sur la antaŭlasta paĝo vi trovos la tekston de la 
rezolucio kaj propono aprobitaj ĉe la 43-a BKE. Ambaŭ 
forte rekomendas, ke oni plifortigu la instruadon de 
Esperanto al infanoj. Unu el la kialoj estas, ke nia 
movado bezonas rejuniĝi, ĉar male ĝi pereos, ne pro 
malamikoj, sed pro homa mortonteco. 

Por fini tiun ĉi enkondukon, ni bezonas emfazi, ke 
nia revuo bezonas artikolojn pri plej diversaj temoj: 
vivscienco, lingvo, sociesploroj, historio ktp. Precipe 
mankas al ni seriozaj verkoj pri la stato kaj estonteco 
de nia movado. Do ne hezitu sendi vian kontribuaĵon, 
sed zorgu, ke ĝi estu konforma al la etikaj principoj de 
esperantismo. Ankaŭ bonvolu sendi al ni viajn komentojn 
kaj proponojn. 

Nun, ek al la legado! 

Isprimoi por via sliparo 

Floriano Pessoa 

(Prelego prezentita ĉe la Tria Kongreso de Esperanto de la Ŝtato Sanpaŭlo.) 


En ĉiu lingvo troviĝas esprimoj, 
kies signifo ne estas rekte deduktebla 
el la signifoj de la unuopaj vortoj 
kiuj ilin formas.Tiaj esprimoj estas 
nomataj idiomaĵoj aŭ idiotismoj. 
Kiel vivanta lingvo, ankaŭ Esperanto 
havas idiotismojn; ekzemple, la 
Zamenhofa “li pafis sin for”(li 
rapidege malaperis). 

La tradukado de idiomaĵoj, el 
unu lingvo en alian, kompreneble 
estas malfacila: ĝi ne povas 
esti laŭlitera kaj ofte postulas 
ian “antaŭtradukon”, tio estas, 
la anstataŭigon de la idiotismo 
per “normala” frazo kun la sama 
signifo. Se ni, ekzemple, bezonas 
traduki la esprimon”nao cabia em 
si de contente”, ni devos serĉi, en 
Esperanto, samsignifan frazon kies 
strukturo harmoniu kun la esperantaj 
stilo kaj kutimoj. Unu ebla solvo 
estus: “Li preskaŭ krevis de ĝojo”. 

Ĉar la tradukado de tiaj esprimoj 
estas nepra bezono por ĉiu verkema 
kaj legema esperantisto, tial ni uzos 
la ĉefan parton de ĉi tiu prelego por 
ekzerciĝo, kun la partopreno de la 
ĉeestantoj. Ni ekzamenos dudek 
frazojn en la portugala lingvo kaj 
klopodos trovi ilian tradukon en 
Esperanto. Fine, ni komparos nian 
solvon kun iu modelo, kaj diskutos 
la rezultojn. 

Traduku en Esperanton (sekvas 
listo kun proponataj solvoj): 

1. Nao se dar por achado. 

2. Acertar o relogio com outro. 

3. Ir por agua abaixo. 

4. Ai e que esta. 


5. Tirar a barriga da miseria. 

6. Batedor de carteira. 

7. Cair em si. 

8. Ser do contra. 

9. Conversa fiada. 

10. Dar com a lingua nos 
dentes. 

11. Ir na conversa de alguem. 

12. Ter sete folegos. 

13. Deixar-se de formalidades. 

14. Frio de rachar. 

15. Fazer um galo. 

16. Sair de mansinho. 

17. Fazer men^ao de bater 

18. Trocar os olhos. 

19. Num abrir e fechar de 
olhos. 

20. Pagar o pato. 

Espereble la rezultoj de nia 
ekzerco de tradukado montros, ke 
Esperanto ja estas bona tradukilo: 
la tasko estas malfacila, sed farebla, 
kaj la sukceso dependas de la grado 
en kiu oni regas ambaŭ lingvojn: la 
fonto- kaj la celo-lingvon. 

Eblaj solvoj por la traduko- 
ekzerco: 

1. Konservi sian aplombon / 
ŝajnigi miskomprenon. 

2. Konsentigi la horloĝon kun 
alia. 

3. Fiaski, malsukcesi. 

4. Tia estas ja la afero. 

5. ĉissate manĝi 

6. Poŝo-ŝtelisto. 


7. Rekonsciiĝi/ reveni al si. 

8. Ĉion kontraŭi. 

9. Sencela babilado. 

10. Elbabili. 

11. Enkaptiĝi en ies reton. 

12. Esti hardita kontraŭ ĉio. 


13. Formeti la ceremoniojn. 

14. Ŝtonkreviga frosto. 

15. Bati al si tuberon. 

t 

16. Elŝteliĝi. 

17. Ekgesti kvazaŭ batante. 

18. Strabi. ^ 

19. En palpebruma daŭro. 


20. Ludi pekoferan kapron/ Pagi 
por aliulo. 

la Monujo 


Maŝado de Asizo 
(1839 -1908) 



...Subite, Honorio rigardis la 
grundon kaj ekvidis monujon. 
Malleviĝi, preni kaj enpoŝigi ĝin 
estis kelksekunda tasko. Neniu lin 
vidis, escepte viro, kiu estis ĉe la 
pordo de butiko, kaj, sen koni lin , 
diris al li ridante: 

— Ho, se vi ne trovus ĝin; vi 
poreterne ĝin perdus. 

— Jes ja, konsentis Honorio, 
hontante. 

Por taksi la oportunecon de ĉi 
tiu monujo, oni bezonas scii, ke 
Honorio morgaŭ devos pagi ŝuldon, 
kvarcent kaj kelkajn mil-rejsojn, kaj 
la monujo estis plenplena. La ŝuldo 
ne ŝajnas altvalora por homo de sama 
situacio kiel Honorio, kiu advokatas; 
sed ĉiuj kvantoj estas grandaj aŭ 
malgrandaj, laŭ la cirkonstancoj, kaj 
ĉi tiuj ne povus esti pli malbonaj. 
Familiaj elspezoj troaj, unue pro 
komplezoj al parencoj, poste por 
dorloti la edzinon, kiun la soleco 
ĉiam tedas; balo iufoje, vespermanĝo 
alifoje, ĉapeloj, ventumiloj, tiom da 
aliaj aferoj, ke ne plu estis rimedo 
krom iom post iom konsumi la 
estontecon. Li enŝuldiĝis. Unue pro 
la fakturoj de butikoj kaj magazenoj; 
poste li prunteprenis, ducent de iu, 
tricent de alia, kvincent de tria, dum 
ĉio kostkreskis, kaj baloj okazis, 
kaj vespermanĝoj manĝiĝis, kvazaŭ 
senfina vortico, kavego. 

— A1 vi nun estas bone, ĉu ne? 
lastatempe demandadis lin Gustavo 
C..., advokato kaj intimulo de la 
familio. 

— Nun jes, mensogis Honorio. 

La vero estas, ke al li estis 
malbone. Malmultaj juraferoj, de 
malgrandaj sumoj, kaj prokraste 


pagantaj klientoj; domaĝege li ĵus 
perdis proceson, pri kiu li esperis 
fortege. Ne nur enspezis malmulton, 
sed eĉ ŝajnas, ke ĝi fortiris de li 
iom el lia jura reputacio; iel ajn, 
oni publikigadis kalumniojn en la 
ĵurnaloj. 

S-ino Amelia nenion sciis; li 
nenion raportis al sia edzino, ĉu 
bonajn ĉu malbonajn negocojn. A1 
neniu li ion raportis. Li ŝajnigis 
esti tiel ĝoja kvazaŭ li naĝus en 
maro de prospero. Kiam Gustavo, 
kiu ĉiuvespere iris al lia hejmo, 
kutime diris unu aŭ du ŝercojn, li 
tiam respondis per tri kaj kvar; kaj 
poste iris aŭskulti pecojn de germana 
muziko, kiujn S-ino Amelia tre 
bone pianludis, kaj kiujn Gustavo 
aŭskultis kun neesprimebla plezuro, 
aŭ ili kartludis, aŭ nur babilis pri 
politiko. 

Iutage, la edzino trovis lin 
kisadanta la filinon, kvaraĝan 
infanon, kaj vidis liajn malsekajn 
okulojn; ŝi miregis, kaj lin demandis, 
kio okazas. 

— Nenio, nenio. 

Oni komprenas, ke estis la timo 
pri la estonteco kaj la timego pro 
mizero. Sed la esperoj tamen ĉiam 
revenis facile. La penso, ke pli 
bonaj tagoj ja revenos, tuj donis 
al li komforton por batali. Li estis 
tridek-kvar-jara; estis la komenco 
de la kariero: ĉiuj komencoj 
malfacilas. Kaj jen li daŭre laboras, 
atendas, elspezas, kredite aĉetas aŭ 
prunteprenas, por pagi maloportune, 
kaj je maloportunaj horoj. 

La hodiaŭa urĝa ŝuldo estas 
damnindaj kvarcent kaj kelkaj mil- 
rejsoj pro kaleŝoj. Neniam la fakturo 


tiel malfruis, nek tiel kreskis, kiel 
nun; kaj, verdire, la kreditoro ne 
puŝis tranĉilon sur lian bruston; sed 
diris hodiaŭ acidajn vortojn, kun 
minaca gesto, kaj Honorio volis 
pagi al li ja hodiaŭ. Estis la kvina 
posttagmeze. Li antaŭe decidis iri 
al iu procentegisto, sed revenis 
ne kuraĝinte peti ion. Enpaŝinte 
Asemblean Straton li ekvidis la 
monujon sur la grundo, prenis kaj 
enpoŝigis ĝin, kaj pluiris. 

Dum la unuaj minutoj, Honorio 
nenion pensis; nur iris, iris, iris, ĝis 
Placo Karioka. Sur la placo li haltis 
kelkajn momentojn, enpaŝis Straton 
Karioka, sed tuj revenis, kaj eniris 
Straton Urugvajano. Senkonscie, 
iom poste li sin trovis sur Placo 
Sankta Francisko de Paŭla; kaj, 
ankoraŭ nescie, eniris kafejon. 
Petis ion kaj apogis sin je la muro, 
rigardante eksteren. Timis malfermi 
la monujon; eble li ne trovos ion, 
nur paperojn, senvalorajn por li. 
Samtempe, kaj jen la ĉefkialo de 
la pripensoj, la konscienco lin 
demandis, ĉu li povus uzi monon, 
kiun li trovus. Gi ne demandis lin 
kun nescia aspekto, sed ja kun ironia 
kaj riproĉa mieno. Cu li rajtus uzi la 
monon, kaj pagi la ŝuldon per ĝi? Jen 
la afero. La konscienco fineĵus diris, 
ke li ne rajtus, ke li devus porti la 
monujon al policejo, aŭ ĝin anonci; 
sed tuj post kiam ĝi al li diris tion, 
tiam reaperis la nuntempaj angoroj, 
kaj ili allogegis lin, kaj invitadis lin 
pagi al la kaleŝejo. Ili eĉ diris ke, se 
li perdintus ĝin, neniu ĝin donus al li; 
tia ruza konsilo lin kuraĝigis. 

Ĉio ĉi okazis antaŭ ol malfermi 
la monujon. Li ĝin elpoŝigis, 
finfine, sed timege, preskaŭ sekrete; 

(Tradukaĵo premiita en 


malfermis ĝin, kaj ektremis. Estis 
mono, multe da mono; li ne kalkulis, 
sed vidis du monbiletojn de ducent 
mil-rejsoj, kelkaj de kvindek kaj de 
dudek; kapkalkulis ĉirkaŭ sepcent 
mil-rejsojn aŭ plu; minimume, 
sescent. La ŝuldo finiĝus; kelkaj 
urĝaj elspezoj malaperus. Honorio 
sentis tentojn fermi la okulojn, 
ekkuri al la kaleŝejo, pagi, kaj, post 
la ŝuldopago, adiaŭ; li repaciĝus 
inteme. Li fermis la monujon, kaj 
timante ĝin perdi, reenpoŝigis ŝin. 

Sed tuj poste li ĝin elpoŝigis 
denove, kaj ĝin malfermis, volante 
kalkuli la sumon. Kial kalkuli? Ĉu 
ĝi estas lia? Finfine li sin venkis 
kaj kalkulis: la sumo estis sepcent 
kaj tridek mil-rejsoj. Honorio 
frostotremis. Tion neniu vidis, neniu 
sciis; eble tio povus esti hazardo, 
lia bona sorto, anĝelo... Honorio 
veis pro sia nekredo je la anĝeloj... 
Sed kial li devus ilin ne kredi? Kaj 
li revenadis al la mono, rigardadis 
ĝin, lasadis ĝin flui sur la manoj; 
poste, decidadis la malon — ne uzi 
la trovitaĵon, ĝin redoni. Gin redoni 
al kiu? Li tiam komencis esplori, ĉu 
estas ia spuro en la monujo. 

“Se estos nomo, ajna indiko, 
mi ne povos elspezi la monon”, li 
pensis. 

Li esploregis la monujajn 
poŝetojn. Trovis leterojn, kiujn li ne 
malfermis, falditajn leteretojn, kiujn li 
ne legis, kaj finfine vizitkarton; legis 
la nomon; ĝi estis tiu de Gustavo. 
Sed do, la monujo?... Li ekzamenis 
ĝian eksteron, kaj ĝi ŝajnis efektive 
aparteni al lia amiko. Li rerigardis 
internen; trovis aliajn du kartojn, 
aliajn tri, aliajn kvin. Ne eblis dubi; 
ĝi ja apartenis de lia amiko. 


Unua Beletra Konkurso de BEL, 2008, proza sekcio.) 


La eltrovo malĝojigis lin. Li 
ne povus ekposedi la monon, sen 
praktiki agon nelican, kaj, tiukaze, 
doloran por lia koro ĉar ĝi malutilus 
amikon. La tuta kastelo starigita 
falruiniĝis kvazaŭ el kartoj konstruita. 
Li trinkis la lastan guton de kafo, sen 
rimarki, ke ĝi estas malvarma. Eliris, 
kaj nur tiam rimarkis, ke preskaŭ 
vesperiĝis. Li piediris hejmen. Sajne 
la monbezono ankoraŭ dufoje lin 
puŝis, sed li rezistis. 

“Paciencon, li sin diris; morgaŭ 
mi vidos, kion mi povos fari.” 

Hejmveninte, jam tie li ekvidis 
Gustavon, iom maltrankvilan, kaj 
eĉ S-ino Amelia aspektis same. 
Li eniris ridante, kaj demandis la 
amikon, ĉu io mankas al li. 

— Nenio. 

— Nenio? 

— Kial? 

— Metu la manon en la poŝon; 
nenio mankas al vi? 

— Mankas al mi la monujo, 
diris Gustavo sen meti la manon en 
la poŝon. — Ĉu vi scias, ĉu iu ĝin 
trovis? 

— Trovis ĝin mi, diris Honorio, 
transdonante ĝin. 

Gustavo ĝin prenis haste, kaj 
malfide rigardis la amikon. Tia 
rigardo estis laŭ Honorio kvazaŭ 
stileto-frapo; post tiom da bataloj 
kontraŭ la monbezono, ĝi estis 
bedaŭrinda premio. Honorio ridetis 
amare; kaj, ĉar la alia lin demandis, 
kie li ĝin trovis, li donis la precizajn 
klarigojn. 

— Sed ĉu vi rekonis ĝin? 

— Ne; mi trovis viajn 
vizitkartojn. 


Honorio ĉirkaŭiris dufoje, 
kaj iris ŝanĝi sian veston por la 
vespermanĝo. Tiam Gustavo tiris 
denove la monujon, malfermis ĝin, 
iris al unu el la poŝetoj, prenis unu 
el la leteretoj, kiujn la alia ne volis 
malfermi nek legi, kaj transdonis ĝin 
al S-ino Amelia, kiu, maltrankvile 
kaj tremante, disŝiris ĝin je tridek 
mil eroj: ĝi estis amo-letereto. 

t 

La tradukinto, 

Vitor Rafael 
Monteiro Leitao, 
naskiĝis en 1968, 
en Belorizonto; 
esperantistiĝis en 
1993; kaj laboras 
kiel informadikisto 
en ŝtata oficejo. 

Li ankaŭ verkas 
rakontojn 
neprofesie, 
amas verki, legi, 
vojaĝi, promeni 
tra la kamparo kaj 
amindumi sian Elisa. 

V_ J 







Francisco Stefano VVechsler 


SINONIMIUDO 


Estimataj gelegantoj, jen ni 
denove pritraktas alian grupon de 
similsignifaj vortoj. Temas ĉi-foje 
pri niaj amikoj taŭga*, konvena*, 
oportuna*, utila*, adekvata z , 
konforma *, laŭa *, laŭcela *, alcela *, 
specifa 9 . (Kiel kutime, la asterisko 
signifas fiindamentecon de la radiko, 
la numeroj indikas la Oficialan 
Aldonon, kaj la “z” indikas radikon 
uzitan de Zamenhof, kvankam ne 
oficialan). Esperinde, tiu ĉi artikolo 
helpos vin plivastigi kaj pliprecizigi 
vian vortprovizon. 

Unue ni uzu kelkajn liniojn 
por klare difini, kion ni nomas 
sinonimo. Laŭ Plena Ilustrita Vortaro 
2005 (NPIV), ĝi estas “vorto, 
esprimanta, en difinita lingvo, la 
saman ideon kiel iu alia vorto, 
jen ekzakte (ekz. la konkurencaj 
formoj “gazono” kaj “razeno”, 
“Ĝeneva lago” kaj “Lemano”), 
jen - plej ofte - kun diferencoj 
pro la uzado, la senconuancoj ks 
(ekz. “kapdoloro” kaj “cefalalgio”, 
“kalva” k “senhara”, “emblemo” 
k “simbolo” ktp).” Fakte perfektaj 
sinonimoj maloftas en esperanto, 
kaj oni eĉ povus argumenti, ke ili 
senutilas en lingvo, kiun oni intencas 
konservi simpla kaj facile lemebla 
(sed pri tio ĉi mi ne parolos). 

Ni povus el la naŭ pritraktotaj 
vortoj konstrui hierarhian arbon, 
ĉe kies bazo kuŝus taŭga , la plej 
ĝeneralsignifa el la naŭ. Efektive, 
ĉiun el la ok restantaj oni povus 
anstataŭigi per taŭga , sed ofte kun 
grava perdo de precizeco. La origina 
verbo estas taŭgi , kiu signifas jen 1. 
esti bona aŭ uzebla por iu celo; jen 
2. havi ian valoron, povi esti uzata; 
jen 3. (pri persono) havi kapablon 


por io. Rimarku, ke efektive la tri 
signifoj estas tre proksimaj. Taŭga 
do signifas “tia, ke ĝi taŭgas”. 
Ĝenerale parolante, se io aŭ iu 
posedas kvalitojn, kiuj donas al ĝi/li 
kapablon por iu celo, oni nomas ĝin/ 
lin taŭga. Tre ĝenerala vorto, do. 

La arbon ni dividos en du grupojn, 
laŭ grado de parenceco: konvena, 
oportuna, utila, adekvata, konforma 
en la unuan; kaj laŭa, alcela, laŭcela 
kaj specifa en la duan. Ni povus 
plue disbranĉigi, sed pro simpleco 
ni restos ĉe la unua ŝtupo. 

Konveni signifas: “esti konforma 
al tio, kion postulas la situacio, la 
reguloj, lamoroj”. Taŭga koncemas 
pli vastan ideon, dum konvena 
koncernas ĝustan adaptiĝon al 
specialauzo. Ekzemple: filmoj estas 
taŭgaj rimedoj por lerni esperanton, 
sed ne la plej konvenaj. 

Kion diri pri oportunal Jen ĝia 
difino laŭ NPIV: “1. Facile uzebla 
pro bona adaptiĝo al sia destino. 
2. Faciliganta ian agon, faron, pro 
sia ĝusta konveneco.” E1 tiu difino 
sekvas, ke la ĉefa diferenco inter 
konvena kaj oportuna kuŝas en du 
aspektoj. Unue, oportuna enhavas 
ideon pri facileco aŭ faciligo, kiun 
konvena ne nepre posedas. Due, 
ofte konvena redonas ideon pri ia 
regulo aŭ speciala uzo, sed tion 
oportuna ne faras. Ekzemple: por 
ĉeesti solenan bankedon konvenas 
surmeti frakon, sed tiu vesto estas 
tre maloportuna en tropika klimato. 
(Kiel pluan disbranĉiĝon disde 
oportun/ , ni povus citi komfort/. 
Esplori la diferencon inter ĉi-lastaj 
du radikoj mi lasos kiel ekzercon por 
niaj gelegantoj!) 


La signifo de utila supraĵe similas 
tiun de konvena , tamen ekzistas du 
gravaj diferencoj. LaŭNPIV: “1. (io) 
Tia, ke ĝia uzo, efiko, rezulto estas 
aŭ povas esti profita. 2. (iu) Tia, ke 
ties agado estas aŭ povas esti profita, 
helpa.” Unue, oni povas uzi utila 
pri aĵoj aŭ uloj; sed ordinare oni 
uzas konvena nur pri aĵoj, sed multe 
malpli ofte pri uloj (kvankam eblus 
elpensi ekzemplon pri ĉi-lasta uzo). 
Due, kaj pli grave, utila enhavas 
ideon pri profita rezulto. Ekzemple: 
spiregado ne estas konvena rimedo 
por ellasi korpvarmon de animaloj, 
ĉar la movado de la spirmuskoloj 
generas varmon; tamen ĝi estas 
utila por eviti, ke korptemperaturo 
tro plialtiĝos. 

Pri adekvata NPIV donas la jenan 
difinon: “1. (filozofio) Klare kaj tute 
ampleksanta ĉiujn karakterojn de la 
objekto: adekvata difino, adekvata 
kaŭzo. 2. (komunuza senco) Ĝuste 
konforma al la cirkonstancoj: 
adekvataj preskriboj, adekvataj 
instrukcioj.” La dua senco estas 
multe pli ofta ol la unua, kaj, verdire, 
mi trovas ion en ĝi, kion oni ne 
povus esprimi per almenaŭ unu el 
la ok oficialaj radikoj suprecititaj. 
Eĉ pri la unua senco mi dubas, ĉu ĝi 
ne estas esprimebla per alia radiko; 
efektive, unu el la redaktantoj de 
Reta Vortaro “... scivolas, ĉu entute 
ekzistas tia filozofia senco.” Do 
esence la neceso de tiu ĉi radiko 
estas dubinda, kvankam temas pri 
zamenhofaĵo. Kaj verŝajne ĝuste pro 
tiaj duboj ĝi ankoraŭ ne oficialiĝis. 

Nun ni venas al la dua grupo, 
el kiu ni unue pritraktos la vorton 
konforma. Jen ĝiaj NPIV-aj difinoj: 
“1. Tia, ke ĝia formo estas ĝuste 

simila al tiu de alia objekto, rigardata 
kiel modelo. 2. (politiko) Guste 
responda al tio, kion iu volas aŭ 
trudas. 3. Bone akordiĝanta kun, 
ĝuste taŭga por. 4. (matematiko, 
parolante pri bildigo) Konservanta 
ĉiujn angulojn.” Sencoj 1, 2 kaj 
4 ne koncernos nin, ĉar ili sufiĉe 
apartiĝas; sed la tria estas proksima 
al taŭga (vorto, kiu eĉ partoprenas 
la difinon!) konvena kaj specifa. 
Kiel do diferencigi? Generale, 
konforma , krom la ideo pri taŭgeco, 
ankaŭ entenas subkomprenita ideon 
pri iu modelo, konkreta aŭ ne; kaj 
la proksimeco aŭ adaptiĝo al tiu 
modelo indikas la konformecon kaj 
estigas la taŭgecon. Jen zamenhofa 
ekzemplo: [...] ĉu liaj konsiloj estas 
konformaj al la natura irado de nia 
lingvo. Verdire, en tiaj situacioj 
oni tre ofte povus uzi anstataŭan 
vorton, eble perdante nur subtilan 
nuancon. 

Laŭa estas adjektivo devenanta 
de la prepozicio laŭ. Laŭ la tre 
konciza (kaj miaopinie nesufiĉa 
difino) de PIV, ĝi signifas precize 
la samon, kie konforma. Tamen, tre 
malverŝajne oni povus uzi ĝin laŭ la 
ĵus prezentitaj sencoj 2 kaj 4. Ŝajnas 


preferinde uzi ĝin nur laŭ sencoj 2 aŭ 
3, kaj la kunteksto klarigos, pri kio 
temas. Ekzemple: lanuntempaj leĝoj 
postulas de ni laŭan sintenon (t.e., 
kiu konformas al tiuj leĝoj). 

Difinon pri laŭcela NPIV donas 
jene: “Konforma al la elektita celo, 
ebliganta ĝin atingi.” Do ĝi entenas 
samtempe du ideojn: unu pri celo 
atingota; alia pri taŭgeco por ĝin 
atingi. Ekzemple: la neceso atingi 
la minimuman nombron de mil 
BEL-anoj postulas de ni revizii 
niajn nunajn procedojn, por ke ili 
iĝu laŭcelaj. 

La signifo de alcela estas iom 
malsama: “Iranta rekte al la celo; 
konscia pri sia celo.” Ekzemple: 
nia prezidantino faris hieraŭ alcelan 
paroladon, per kiu ŝi tre klare 
montris la problemojn, kiuj plagas 
nian organizon.” Rimarku, ke ofte 
objektiva havas parencan sencon; 
tamen objektiva emfazas la realecon 
de faktoj ekzistantaj ekster penso, 
kontraste al subjektiva. 

Fine ni venas al specifa , kies 
radiko oficialiĝis nur pasintjare. 
Laŭ NPIV, specifi signifas: “Nome 
esprimi, detale difini; precize 


mencii.”, dum specifa signifas: 
“Havanta ecojn karakterizajn de 
nur unu speco, fako, skolo ks.” 
Unuavide, tiu ĉi vorto ne rilatas al la 
antaŭaj, kaj efektive ofte tiel okazas. 
Sed vidu la jenan ekzemplon: la 
priksribo de komputilprogramo 
fariĝis neklara, pro manko de specifa 
fakvorto. Ĉu oni ne povus uzi 
taŭga aŭ konvena ĉi-okaze? Certe 
jes, kaj tiu ĉi fakto per si mem 
indikas la parencecon. Tamen, 
rimarku, ke specifa estas pli emfaza 
alternativo, ĉar ĝi entenas ideon pri 
vorto, kies signifon karakterizas 
precize nur unu, aparta nocio. Kiel 
plian ekzercon por niaj gelegantoj, 
mi proponas kompari la radikojn 
specifi , special/ kaj apart/ kaj rilatigi 
ilin al la radikoj pritraktitaj en tiu ĉi 
artikolo. Ĉu specif/ ja meritis sian 
oficialigon? Nu, ĝisostuloj certe 
respondos ne, sed... pripensu la 
aferon vi mem. 

Kaj nun mi povus deklari: “Venis 
fino al mia latino.”, sed mi preferos: 
“Je la fino venas kulmino.”... Do jen 
alia grupo de parencaj vortoj por la 
venonta numero: montri, elmontri, 
demonstri indiki, elstarigi, reliefigi. 
Ni laboru kaj lemu! Ĝis baldaŭ! 

Kiel traduki 

(Mallongigoj: NPIV = Nova Plena Ilustrita Vortaro; ReVo = Reta Vortaro.) 


Estimataj gelegantoj, en la 
antaŭa numero, ni prezentis tri 
tradukdefiojn, nome: 

Estou me lixando para sua 
opiniao. 

Perdido por cem, perdido por 
mil. 

De grao em grao a galinha enche 
o papo. 

Alfrontis la defion niaj bravaj 
gesamideanoj Einstein Santos, 
Elisia Martins de Oliveira, Ivan 
Eidt Colling, Jose Saraiva Matos, 
Paulo Amorim, Vitor Rafael, Jairo 
Rezende kaj Jose Tenorio. 

Antaŭ ol pridiskuti la solvojn 
proponitajn, indas rememorigi, 
ke bona traduko devas posedi du 
esencajn kvalitojn. Unue, ĝi redonu 
fidele la sencon de la originalo, 
kio tute ne signifas, ke ĝi sklave 
spegulu ĉi ties vortigon. Due, ĝi 
preferinde redonu ankaŭ la emocian 
kaj estetikan kvaliton de la originalo. 
Ne ĉiam eblas atingi ambaŭ celojn 
kontentige, sed ĉiu tradukanto strebu 
plenumi almenaŭ la unuan taskon. 
Nia diskuto baziĝos sur tiuj ĉi du 
kriterioj. 

Por la unua frazo la solvoj 
proponitaj estas la jenaj: 

Mi ne multe ĉagreniĝas pri via 
opinio. 

Via opinio ne multe ĉagrenas 
min. 

Mi tute ne akceptas vian 
opinion. 

Estas via opinio al mi nenio. 

Neglektinda kaj nekonsiderinda 
kiel nenio estas via opinio. 


Kion vi postulas, tio min ne 
influas. 

Via opinio ne gravas al mia 
pensmaniero. 

La du unuaj solvoj estas esence 
unu sama, sed la dua estas iomete 
pli eleganta. La tria ankaŭ ĝuste 
esprimas la sencon. Tamen, ĉiuj tri 
estas tro laŭvortaj kaj mankas al ili 
iom da ĉarmo. La kvara solvo estas 
konciza kaj trafa. La kvina estas tro 
longa kaj peza. La sesa ŝajnas al mi 
la plej trafa kaj eleganta el la sep. La 
sepa similas la unuan kaj trian kaj 
estas rutina, kvankam ĝusta. 

Sed jen plia, konciza kaj eleganta 
alternativo: Mi indiferentas pri 
via opinio (aŭ: Via opinio estas al 
mi indiferenta). Ankoraŭ pli trafa 
solvo troveblas: Mi fajfas pri via 
opinio. Tiun ĉi esprimon registras 
nek ReVo nek NPIV, sed temas pri 
ĉarma esprimo, trovebla ĉe modemaj 
aŭtoroj. Jen ekzemplo ĉerpita el La 
Mortula Ŝipo , verko de B. Traven en 
traduko de H. G. Kaiser : 

Mi fajfaspri la juĝ’de Di’. 

Pri releviĝ’ne kredas mi. 

Pri dioj estas mi sen sci ’. 

Inferajn punojn ridas mi. 

Jen la solvoj proponitaj por la 
dua frazo: 

Tiu, kiuperdas cent, ankaŭpovas 
perdi mil, tio ne gravas. 

Se iu perdas cent aŭ mil, tio ne 
multe gravas. 

Tiu, kiuperdas cent, ankaŭpovas 
perdi mil, tio ne gravas. 

Se oni perdas ne gravas, ĉu per 
cent, ĉu per mil. 


Francisco S. VVechsler 


Kiu falas cent fojojn, tiu falas 
mil fojojn. 

Taso nur duone rompita estas 
taso perdita. 

Malvenkata je cento, malvenkata 
je milo. 

Komentoj: la kvar unuaj estas 
esence unu sama, sed la tria estas 
la plej eleganta. La kvina elegante 
redonas la sencon de la originalo 
kaj, el la sep, ŝajnas la preferinda. 
La sepa malĝuste redonas la sencon. 
Tradukante kronikon de Machado 
de Assis, mi devis alfronti tiun 
ĉi problemon, kaj, post iom da 
hezitado pri diversaj eblecoj, fine 
elektis solvon proponitan de Paulo 
Sergio Viana, ankaŭ ĉerpitan el 
la Proverbaro: Malpli da posedo, 
malpli da tedo. 

Ni nun im al la solvoj proponitaj 
por la tria frazo: 

Kokino kiu manĝas unu grajnon, 
poste aliajn grajnojn, baldaŭ 
plenigos la kropon. 

Grajnon post grajno, la kokino 
plenigas la kropon. 

Unu grajno de greno, alia grajno 
degreno...kaj baldaŭ kokino atingos 
gorĝoplenon! 

Guton post guto, malsekigas la 
pluvo. 

Iom , iomete, mi vivas sate. 

Maizgrajno post maizgrajno 
satigas kokinon. 

Groŝo post groŝo plenigas 
poŝon. 


(Daŭras sur paĝo 20) 



Vortludoj 


Jose Saraiva Mattos 

Plezure ni organizis facilan, amuzan, interesan kaj instruan vortludon. Klopodu solvi ĝin jene: 

Unue observu, ke sube kaj dekstre troviĝas kvadratetoj, kelkaj kun numeroj ene de ili. Aliflanke, sube sed 
maldekstre, videblas difinoj. Post la korekta solvo de tiuj difinoj, ene de la pli nigraj (reliefaj) kvadratetoj, oni 
trovos literojn, pere de kiuj oni povas formi la titolon de la plej grava Brazila Esperanto-Organizo, ekzistanta en 
Brazilo. Numeroj egalaj, literoj ankaŭ egalaj. 

Por plifaciligi la solvon, malsupre (piedpaĝe), troviĝas liternumertabelo, kiun oni povas konsulti. La kompleta solvo 
troviĝas en ĉi tiu numero, sed konsultu ĝin nur post multe da cerbumado, inkluzive por taksi vian lingvoscion. 

La aŭtoro, Jose Saraiva Matos ( resgatesaraiva@ig.com.br ), 90-jara brazila esperantisto kaj tutmonda civitano, 
deziras multan sukceson al enigm-amantoj. 


"Zamenhof estis nobla en animo, granda en pensoj, genia en intuicio." (PIV) 

Nutraĵrezerva, triploida histo. 

Baro, improvize konstruita trans... 

Karakterizanta, rilate al iu estulo: 

Leĝe mortigi kondamniton. 

Okazi en la sama momento, kiel alia... 

Indonezia insulo, nomata ankaŭ ... 

Sklava servistino en haremo. 

Akvoplena ne inflama ŝvelaĵo en histoj. 

Montri sin kompleza. 

Posedanta ĉiujn studatajn ecojn. 

Maldika kiel kapilaro. 

Kn. de vermoj, kies plimulto parazitas. 

Lerte aŭ ruze kombinitaj por...(INV). 

Malsano de sekalo k.a. 

Greka matematikisto. - (ĉ. 250 a.K.) 

Diri malrespektajn, malpiajn vortojn. 

Aro da stangoj, pecoj aŭ dratoj. 

Virina nomo, i. a. de amatino de Danto 

Stari en la opozicio. 

Porbatalanto de partio, doktrino, k.a. 

Senpetaluloj. 

isperanto kaj ŭiaj du dialektoj 

Geraldo MattOS, akademiano (www.gmverda.com.br) — Prelego prezentita ĉe la 43-a BKE 


Jen la fontoj de participaj eraroj: 

1 La ambigua hindeŭropa participo, jen estanta aŭ estinta, jen pasiva aŭ aktiva: 
Ser marcado , agoverbo: esti markata [pasiva estanta]. 

Estar marcado : esti markita [pasiva estinta]. 

Ter marcado : esti markinta [aktiva estinta]. 


2 La dusenca participo, estanta ĉe statoverboj [sen estar ] kaj estinta ĉe agoverboj: 
Ser amado [statoverbo]: esti amata [pasiva estanta]. 

Ter amado : esti estinta amanta [aktiva estanta]. 

3 La Fundamento (Zamenhof, 1963, p. 54) pro la traduko per adjektivaj frazoj: 

Leparticipe futur aktif [...] qui fera. 

Leparticipepresentpassif [...] qu 'on fait [mia noto: mankas qu 'on faisait]. 

Leparticipepassepassif [...] qu 'on a fait. 

Leparticipe futurpassif [...] qu 'on fera. 


4 La instruo de Louis de Beufront (1904, p. 45-47), kiu ekzemplas per predikativoj, en kiuj la participoj havas 
nur adjektivan funkcion [mia traduko]: 

“Uzu ata, se la ago efektiviĝas koncerne la tempon, pri kiu temas. Ekzemploj: Mi estas amata (nun). Mi estis 
amata (tiam). Mi estos amata (en la tempo, pri kiu mi parolas aŭ pensas). — La ago estas, estis aŭ estos estanta 
koncerne la tempon, pri kiu temas.” 

“Uzu ita, se la ago efektiviĝis antaŭ la tempo, pri kiu temas. Ekzemploj: Mi estas vestita de du horoj. Mi estis 
vestita de du horoj. Mi estas certa, ke mi estos vestita du horojnpli frue, ol vi. — La ago estas, estis, estos plenumita 
antaŭ la tempo, pri kiu temas, antaŭ la priparolataj du horoj.” 


5 Duonjarcenton post Beaufront, aperis la ekvacioj de la Akademiano kaj Prezidanto Johannes R. G. Isbrŭcker 
(Apud Vilborg, 1973, p. 8): 


-anta = kiu -as -ata = kiun (kion) oni -as 

-inta = kiu -is -ita = kiun (kion) oni -is 


-onta = kiu -os 


-ota = kiun (kion) oni -os 




P a r t i c i p o j 


Tiuj reguloj [al la supra kion devus analogi kio ĉe la aktivaj] infektis verkistojn kaj lingvistojn, kaj portis Kalocsay 
en funebra nokto al tenebra herezaĵo (1966, p. 55): 

havita = kiun oni havis [mia klarigo: havata] 
havita = ne plu havata. 

Malovec (1988, p. 48-49) cedas al la prestiĝo de lia nomo: 

a 

La participo (sen la helpverbo) estas uzata: 

[•••] 

c) kiel epiteto: [...] mono havata estas pli grava ol mono havita (= kiu estis havata). 


E 

Li falsas la sencon de la frazo, ĉar lia sinonimigo trudas al ĝi du tempojn: 

Nun: mono nun havata / mono nun havita [en la Ekzercaro 22: 12]. 

Nun / tiam: mono nun havata / mono tiam havata [ĉe Malovec]. 

La klarigo de ilia eraro estas la du unuaj punktoj de mia prelego: plej multaj esperantistoj ne distingas en siaj 
etnolingvoj inter la imperfekto [kiun oni havis: que se tinha , sekve havata\ kaj la perfekto [kiun oni havis: que se 
teve , sekve havita]. 

t 

o 

La eraroj multiĝas, sed jen du, ambaŭ de Juan Regulo Perez (1992, p. 209): 

“Tiel simpla priskribo etikedas unu el la grandaj eldonaventuroj de Esperantujo, komenciĝinta en 1952 per la 13 
lanĉo de Kvaropo , libro, kiu montriĝis eldona sukceso post la vakejo rezultinta el la Dua Mondmilito [en ĝia 5-a 
linio]”. 

“En marto 1988 UEA transprenis, post longa priparolado pri la afero, la restintajn librostokojn el La Laguna 
[kvar linioj antaŭ ĝia fino]”. 

3 

Ne temas pri preseraroj, ĉar piednoto en la p. 217 aperigas la participon restintaj. 

3 


Eraroj aperas en aktivaj kaj pasivaj formoj en PIV 2005 [miaj kursivoj]: 



ten/i (tr) [...] Mal~i. Ellasi el la ~inta mano aŭ brako. (2005, p. 1146) 

mumi^o. Kadavro, konservita per balzamaj procedoj [...]. (2005, p. 764) 

Rim. 2 La prep-on per post pasivo oni povas uzi nur en tia okazo, se ĝi troviĝas 
antaŭ vorto kiu esprimas ne la aganton mem, sed rimedon uzitan de iu alia aganto. 

(2005, p. 859) [Forko uzita kuŝas en tirkesto.] 

Evidente, teninta mano jam tenas nenion kaj nur konservata mumio plu estas 
mumio. Kaj fulmas nun en mia kapo, ke kulpas nur la oreloj kaj la okuloj de niaj 
samideanoj, ĉar la vokalo de la estinta participo estas pli leĝera kaj pli plaĉa ol la peza 
kaj longa de la estanta. 

Kaj nun: se verkistoj kaj vortaristoj stumblas, kial tio okazas en lingvo ege regula? La 
kaŭzoj estas facile troveblaj, sed la kuracado ŝajnas preskaŭ neebla. Unu el ili estis jam aludita 
de mi: la instruoj de la Fundamento kaj de la gramatikistoj, por kiuj participoj 
havas la verbajn tempojn. Nur tian misregulon atentis la supraj erarintoj: 

“... vakejo, kiu rezultis el la Dua Mondmilito. / ... la librostokojn, kiuj 
restis el La Laguna. / Kadavro, kiun oni konservis per balzamaj procedoj 
[...]”. 

La lasta difino estu pli bona kaj mallonga: Kadavro, kiun oni balzamis 
por konservo. 


Geraldo Mattos 


P a r t i c i p o j 


La reguloj estas nesufiĉaj kaj konfuzas adjektivan kaj participan funkciojn: 

Mi estas amata kaj feliĉa. Mi estis amata kaj feliĉa. Mi estos amata kaj feliĉa. 

Mi estas pura kaj vestita de du horoj. Mi estis pura kaj vestita de du horoj. Mi estas certa, ke mi estos pura kaj 
vestita du horojn pli frue, ol vi. 

B 

Du frazoj klarigas la diferencon inter adjektiva kaj deverba participoj: 

Mi estis vestita de du horoj [adjektiva participo: ne interesas la vestinto]. 

Mi estis vestita de panjo [deverba participo: nepras la vestinto]. 

i 

a 

Estas nur sep eblecoj de deverbaj participoj: 


mi konstruas domon 

domo estas konstruata de mi 

mi konstruis domon 

domo estis konstruata de mi 

mi konstruis domon 

domo estis konstruita de mi 

mi konstruos domon 

domo estos konstruata de mi 

mi konstruus domon 

domo estus konstruata de mi 

mi konstruu domon 

domo estu konstruata de mi 

[mi] konstrui domon 

[domo] esti konstruata de mi 


La dua kolumno montras homonimojn en la unua kaj mem havas alian, kiu fariĝas pli klara, se ilin ni komparas 
^ al la respondaj estantaj formoj: 

La domo estis konstruita de mi en 1947 [mi ĝin konstruis en 1947]. 

La domo estis konstruita ekde 1947 [sed bombo ĝin detruis kelkajn jarojn poste]. 


c 

2 
0 
0 
8 

Tiuj du sencoj estas markataj en la portugala kaj en la germana per po unu verbo: ser kaj zu werden por la 
deverba estar kaj zu sein por la adjektiva. 

Eble la lingvoj havas du temposistemojn, unu por verboj kaj alian por nomoj: 


Estantaj formoj 

estas konstruita [preta] 

estas konstruata de mi [nun] 

Estintaj formoj 

estis konstruita [preta] 

estis konstruita de mi [tiam] 


1 La tempo markata per la informo pri la fakto [tempo de la lingvo: tenso]: 


Dum la informo: 

mi konstruas domon. 

Informo samtempas al la fakto. 

Post la informo: 

mi konstruos domon. 

Informo antaŭas al la fakto. 

Antaŭ la informo: 

mi konstruis domon. 

Informo postas al la fakto. 












P a r t i c i p o j 


2 La tempo markata per la informata fakto [tempo de la mondo]: 


Dum la fakto konstrui: 

konstruanta homo / konstruata domo 

Post la fakto konstrui: 

konstruinta homo / konstruita domo 

Antaŭ la fakto konstrui: 

konstruonta homo / konstruota domo 


La Ekzercaro (22: 1-16) pruvas la nenian sencorilaton inter verboj kaj participoj: 

“Fluanta akvo [dum fluo] estas pli pura, ol akvo staranta senmove [dum staro senmova]. Promenante [dum 
promeno: dum mi promenis] sur la strato, mi falis. Kiam Nikodemo batas Jozefon, tiam Nikodemo estas la batanto 
[homo dum la bato: dum li batas] kaj Jozefo estas la batato [homo dum la bato: dum lin batas]. A1 homo, pekinta 
senintence [post peko senintenca], Dio facile pardonas. Trovinte [post la trovo de] pomo[n], mi ĝin manĝis. La 
falinta homo [post la falo: post ol li falis] ne povis sin levi. Ne riproĉu vian amikon, ĉar vi mem plimulte meritas 
riproĉon; li estas nur unufoja mensoginto [homo post mensogo] dum vi estas ankoraŭ nun ĉiam mensoganto [homo 
dum mensogado]. La tempo pasinta [post ĝia paso] jam neniam revenos; la tempon venontan [antaŭ ĝia veno] neniu 
ankoraŭ konas. Venu, ni atendas vin, Savonto de la mondo [homo antaŭ lia savo]. En la lingvo “Esperanto” ni vidas 
la estontan lingvon de la tuta mondo [antaŭ ĝia esto]. Aŭgusto estas mia plej amata filo [dum amo al li: dum lin 
amas]. Mono havata [dum ĝia havo] estas pli grava ol havita [post ĝia havo]. Pasero kaptita [post la kapto] estas pli 
bona, ol aglo kaptota [antaŭ la kapto]. La soldatoj kondukis la arestitojn [homoj post aresto] tra la stratoj. Li venis 
al mi tute ne atendite [post nena atendo]. Homo, kiun oni devas juĝi, estas juĝoto [homo antaŭ la juĝo].” 

_ ? 

Referencoj: 

BEAUFRONT, L. Commentaire sur la Grammaire Esperanto. Paris: Hachette, 1904. 156 p. 

MALOVEC, M. Gramatiko de Esperanto. Trebiĉ: Aŭtoro, 1988. 102 p. 

REGULO PEREZ, J. Rikolto. Chapeco: FONTO, 1992. 596 p. 

VILBORG, E. La participa problemo en la Akademio. Gotenborg: Lingva Komisiono, 1973. 138 p. 

PLENAILUSTRITA VORTARO DE ESPERANTO 2005. Paris: Sennacieca Asocio Tutmonda, 2005. 1265 p. 
ZAMENHOF, L. L. Fundamento de Esperanto. Marmande: Esperantaj Francaj Eldonoj, 1963. 335 p. 

Nomumo de Departemento-Direktoroj de Brazila Esperanto-Ligo 

Laŭ la alineo V, artikolo 28 de Statuto de Brazila Esperanto-Ligo ; la Prezidanto nomumis 
jenajn direktorojn kaj asesorojn: 

Direktoro pri Departemento de Merkatado: Guilherme Rodrigues Reis; 

Asesoro pri Juro: D-ro Rogerio Carneiro; 

Direktoro de la Departementoj de Komerca kaj Komunikado: Francisco Mattos de Oliveira; 
Asesoro pri Gazetaro kaj Publikaj Rilatoj: Alberto Emerson Werneck Dias. 

Nova bakterio trovita en homa buŝo 


Nova bakterio loĝanta en homa 
buŝo estis unuafoje identigita fare 
de britaj sciencistoj. La eltrovon ili 
publikigis en la aŭgusta numero de 
la periodaĵo International Journal 
of Systematic and Evolutionary 
Microbiology. 

Laŭ la aŭtoroj, la eltrovo de 
tiu ĉi specio, kiu ricevis la nomon 
Prevotella histicola , povas faciligi 
la komprenon pri procezoj, kiel 
estiĝon de karioj kaj gingivmalsanoj, 
kio kondukos al pli efikaj kurac- 
metodoj. 

“Sana homa buŝo loĝigas 
grandegan variecon de mikro- 
organismoj, kiel virusoj, fungoj, 
protozooj kaj bakterioj. Ĉi-lastaj 
estas la plej multnombraj: ekzistas 
proksimume 100 milionoj en ĉiu 
mililitro da salivo. Enbuŝe loĝas 
pli ol 600 malsamaj specioj de 
bakterioj, el kiuj duonon oni ankoraŭ 
ne klasis”, diris” William Wade, el 
la Reĝa Fakultato de Londono, kiu 
ĉefaŭtoris la artikolon. 

La esploristoj analizis kaj sanajn 
kaj tumorajn histojn, kaj trovis 
speciojn de la genro Prevotella ĝis 
tiam nekonatajn. La vorto histicola 
en la nomo de la nova specio 
signifas “histoloĝanto”. La specioj 
de tiu genro estas parto de normala 
mikroba vegetaĵaro kaj asociiĝas al 
diversaj buŝmalsanoj kaj infektoj en 
aliaj partoj de homa organismo. 

“La specio estis izolitakaj el sanaj 
histoj kaj el kanceroj, kio konfirmas 
antaŭajn esplorojn indikantajn, ke 
la bakterio kapablas invadi histojn 
kaj individuajn ĉelojn”, diris Wade. 

Karioj, kiuj kaŭzas dento- 
dekadencon, kaj gingivmalsanoj 


estas la plej oftaj problemoj kaŭzataj 
de buŝbakterioj en homoj. Tiujn 
problemojn kaŭzas ŝanĝoj en la 
populacio de mikroboj normale 
troveblaj enbuŝe. Por pli bone 
kompreni tiujn malsanojn, sciencistoj 
bezonas unue ekscii, kiuj bakterioj 
ĉeestas, kio emfazas la gravecon de 
la eltrovo. Ekkompreni la konsiston 
de buŝa mikrobaro ankaŭ helpos 
disvolvi novajn metodojn de kuraco 
kaj antaŭmalhelpo. 

Evolusekretoj 

Nek fiŝo, nek vermo, malgraŭ 
sia aspekto memoriganta pri unu aŭ 
alia. La amfiokso estas maranimalo, 
malpli ol kvin centimetrojn longa, 
sed kun graveco inverse proporcia 
al sia grando. Temas pri organismo, 
kiu interesas sciencistojn de pli ol 
unu jarcento, ĉar ĝi situas meze 
de la evolutransiro 
inter senvertebruloj 
kaj vertebruloj. 

La sinsekvigo de 
la amfioksa genaro 
estis ĵus anoncita kaj 
meritis kovrilon de 
la revuo Nature. La 
studon, surbaze de 
la specio Branchiostoma floridae , 
faris granda grupo de sciencistoj el 
Usono, Eŭropo kaj Japanujo. 

En la artikolo, la aŭtoroj 
priskribas la strukturon kaj enhavon 
de la genaro de la organismo kaj 
indikas reorganiziĝojn, kiuj okazis 
en la vertebrula linio, ekde kiam 
vivis la lasta komuna antaŭulo de 
amfiokso kaj vertebruloj, antaŭ 
proksimume 550 j armilionoj. 


La sciencistoj ankaŭ identigis 
similajn sinsekvojn, kiuj konserviĝis 
en la genaroj de la nuntempa 
amfiokso kaj de vertebruloj, malgraŭ 
ilia longa, sendependa evoluado. 

“La genaro de ajna specio, 
kvankam informplena, estas multe 
pli ol simpla registro. Du genaroj 
estas pli interesaj, ĉar eblas ilin 
kompari. Sed, kiam oni disponas 
je tri genaroj aŭ pli, la historio tute 
ŝanĝiĝas, ĉar eblas konstrui tre 
precizajn hipotezojn pri la genara 
evoluo kaj fari gravajn demandojn 
pri la origino de formaj novaĵoj”, 
reliefigis Nature en sameldona 
komento pri la graveco de tiu ĉi nova 
sinsekvigo kaj pri la ebloj kompari 
la genarojn de vertebruloj, interalie 
la homan. 

Estulo, kiu pasigas la plejparton 
de sia vivo enterigite en la marfŭndo, 
la amfiokso estis priskribita unuafoje 
en 1774 kiel specio de limako. Nur 


en la sekvinta jarcento la ruso 
Aleksandr Kovalevskij (1840- 
1901), unu el la antaŭloj de evolua 
vivscienco, atribuis al tiu animalo 
ĝian ĝustan valoron, inkluzivante ĝin 
korekte en la filumon Korduloj. 

Kvankam sen kapo distingebla, la 
amfiokso posedas korpon subtenatan 
de dorskordo, fleksebla bastono 
trovebla nur dum embriaj fazoj de 
vertebruloj kaj poste anstataŭota de 
vertebra kolono. 



Amfiokso 



Scienca Angulo 


Aĉetadosensinrego 

Ankoraŭ ne ekzistas akordo 
inter sciencistoj pri la kaŭzoj de 
aĉetkompulsia malordo (AKM). 
Sed, laŭ esploro farita ĉe la Medicin- 
Fakultato de la Universitato de 
San-Paŭlo (FMUSP), la vivscienca 
hipotezo pri la meĥanismoj ligitaj al 
tiu ĉi problemo rilatas al la reguligado 
de la cerba sistemo de rekompenco 
kaj al la reguligmeĥanismoj de 
respondo al streso. 

La esploron kunordigis Hermano 
Tavares, el la Psiĥiatria Instituto de 
la Klinika Hospitalo de FMUSP. 
Ankaŭ partoprenis Daniel Fuentes, 
el la sama instituto, Donald Black, 
el la Universitato de Iovao, Usono, 
kaj Daniela Sabbatini Lobo, el la 
Universitato de Toronto, Kanado. 

La esploro, publikigita en 
Brazila Revuo pri Psiĥiatrio , celis 
prezenti literaturrevizion pri AKM. 
Laŭ Daniela, la malsanon oni 
povas difini kiel manifestiĝon de 
impulskonduto, kiu daŭre ripetiĝas, 
kvankam ĝi kaŭzas - aŭ posedas 
la potencialon kaŭzi - negativajn 
rezultojn. La efiko ne estas sole 
nur financa. “Personoj suferantaj 
AKM-on prezentas malfacilecon en 
personaj rilatoj kaj laboro, kiuj estas 
duarangitaj”. 

Laŭ ŝi, gravas distingi normalan 
aĉetadon disde la nenormala, sed la 
distingon oni ne faras surbaze de la 
elspezata mono aŭ enspeznivelo. 
“AKM estas karakterizata surbaze 
de la amplekso de maltrankvilo, 
persona angoro kaj evoluo de 
malutilaj sekvoj. Multaj personoj 
troaĉetas foje, kiel ekzemple ĉe 
datrevenoj aŭ dum libertempo, 
sed epizoda troelspezo per si mem 
ne konstituas fundamenton por 
konfirmi AKM-diagnozon”. 


Kelkaj antaŭaj esploroj asociis 
AKM-on al humormalordo, 
obsedkompulsia malordo kaj 
impulsmalordo, sed tiu ĉi nova 
esploro reliefigas la neceson de 
diferencigo. “Personoj suferantaj 
dupolusan malordon, dum la mania 
fazo, foje troelspezi, tamen tiu ĉi 
konduto okazas kune kun aliaj 
simptomoj. La distingon inter 
obsedkompulsia malordo, dupolusa 
malordo kaj AKM devas fari 
psiĥiatriisto, kaj ĉiu el ili devas esti 
kuracata alimaniere”, diris Daniela. 

Laŭ la sciencistino, AKM- 
pacientoj ofte prezentas epizodojn 
de deprimo. “Tamen, oni ne povas 
aserti, ke la malsanon kaŭzis deprimo. 
Ĝenerale, personoj prezentantaj la 
problemon montras plimalboniĝon 
de la simptomoj, se samtempe okazas 
epizodo de deprimo-malsano.” 

La unuaj esploroj pri AKM 
montris pli altan ofton en virinoj. 
Tiu ĉi fakto povus rezulti de kulturaj 
faktoroj aŭ rilati al la formo, kiel 
oni pristudis la malsanon. “Multfoje 
ankaŭ viroj havas AKM-on. Viroj 
ordinare aĉetas pli karajn kaj 
grandajn varojn, kiel aŭtomobilojn, 
komputilojn, elektronikaĵojn; 
kontraste, virinoj ordinare aĉetas 
grandan nombron da malpli kostaj 
varoj, kiel ŝuoj, juvelimitaĵoj, vestoj, 
juveloj”, diris Daniela. 

La sciencistino emfazas, ke 
la aĉetkompulsio atingas ĉiujn 
sociklasojn kaj ke ankoraŭ ne 
ekzistas esploroj, kiuj determinis, 
ĉu ĝia ofto estas pli alta en pli riĉaj 
personoj. 

La artikolo asertas, ke ne ekzistas 
norma kuracmetodo. Pritakson 
faras psiĥiatriisto por determini la 
plej taŭgan metodon. La kuraco 
ampleksas psiĥokuracon kaj 
medikamentoj n. 


“La uzo kaj elekto de taŭgaj 
medikamentoj dependas de la 
graveco de ĉiu kazo kaj de la kunesto 
de aliaj problemoj, kiel ekzemple, 
deprimo, angoro kaj drogemo. Alia 
grava aspekto de la kuracado estas 
klarigi AKM-on al familianoj. Kiam 
ebla kaj bone orientata, familia 
partopreno povas esti bonfara”, 
diris Daniela. Si asertas, ke la 
studoj pri AKM ankoraŭ situas ĉe 
tre komenca stadio, do ankoraŭ 
restas multo esplorenda. Necesas 
epidemiaj studoj en regonoj kun 
malsimilaj kulturaj aspektoj kaj pli 
detalaj studoj pri la psiĥa estiĝo de la 
malsano “Tiuj informoj povos helpi 
la planadon de esploroj direktitaj al 
la organismaj aspektoj de AKM kaj 
al ĝia kuraco”. 

17 

Korpekzercado 

pormemoro 

Plenkreskuloj kun memor- 
problemoj, kiuj partoprenis 
programon de hejma korpekzercado, 
spertis pliboniĝon de sia intelekta 
kapablo, kompare al tiuj, kiuj restis 
senekzercaj. Tiu ĉi konkludo fontas 
el artikolo publikigita la 3-an de 
Septembro en la periodaĵo Journal of 0 

the American Medical Association. 

Nicola Lautenschlager, el la 
Universitato de Melbumo, Aŭstralio, 
kaj kolegoj faris eksperimenton por 
kontroli, ĉu korpekzercado kapablus 
malintensigi intelektan dekadencon 
kaj riskon de demenco en 138 
prenkreskuloj pli ol 50-jaraj. 

Ĉiuj partoprenintoj estis 
plendintaj pri memorproblemoj 
kaj estis distribuitaj hazarde en du 
grupojn, unu ricevanta ordinaran 
prizorgon kaj alia inkluzivanta 
24-semajnan programon de 
korpekzercado. 



Scienca Angulo 


La interveno celis stimuli la 
partoprenantojn efektivigi minimume 
po 150 minutoj semajne da modere 
intensa korpekzercado, disdividitaj 
inter tri tagoj. La aktiveco plej 
ofte rekomendita estis paŝado. La 
programo kaŭzis pliajn 142 minutojn 
da korpaktiveco, kompare al la 
a kontrolgrupo. 

Intelektaj funkcioj estis mezuritaj 
s dum 18 monatoj per skalo uzata ĉe 
pacientoj kun AlchejmeL-malsano. 
La sciencistoj konstatis, ke, je la fino 
de tiu periodo, la ekzercogrupanoj 
n atingis pli altajn notojn laŭ la 
skalo. Ili ankaŭ montris pli etajn 
s notojn laŭ indekso uzata por mezuri 
demencon. 

0 

“Kiom ni scias, tiu ĉi estas la 
^ g unua esploro pruvanta, ke ekzercado 
plibonigas intelektan funkciadon 
n en pli maljunaj plenkreskuloj kun 
etaj perdoj intelektaj. La bonefiko 
de la korpekzercado estis klara 
post ses monatoj kaj persistis dum 
minimume 12 monatoj post la fino 
de la interveno”, asertis la aŭtoroj. 
“La meznombra pliboniĝo de 0,69 
poentoj laŭ la demenca skalo post 18 
monatoj, kompare al la alia grupo, 
estas malgranda, sed potenciale 
0 grava, kiam oni konsideras la relative 
8 etan kvanton da fizika aktiveco, al 
kiu la partoprenintoj submetiĝis.” 

Laŭ la aŭtoroj, male al 
medikamentoj, korpekzercado 
posedas la avantaĝon de efikoj, kiuj ne 
limiĝas nur al intelekta fimkciado, sed 
atingas aliajn punktojn, kiaj deprimo, 
vivkvalito, malplioftiĝo de faloj kaj 
fimkciado de la koro kaj sangotuboj. 

Danĝeraj 

herbomedikamentoj 

Analizo de medikamentoj uzataj 
en ajurvedo, vendataj per la Interreto, 


konstatis, ke unu kvinono de la 
substancoj enhavas altajn nivelojn 
de plumbo, hidrargo kaj arseno. 

Laŭ la esploro, farita en Usono 
kaj publikigita aŭguste en la 
periodaĵo Journal of the American 
Medical Association , la niveloj de 
tiuj metaloj transpasas akcepteblajn 
limojn kaj povas kaŭzi veneniĝon. 

Plantmedikamentoj de ajurveda 
medicino estas tre popularaj ne nur 
en Hindujo, sed en pluraj regionoj de 
la Azia Sudoriento kaj aliaj regionoj 
kaj landoj. “Tamen, ekde 1978 pli 
ol 80 okazoj de veneniĝo kaŭzita 
de plumbo estis asociitaj al tiaj 
medikamentoj”, emfazis la aŭtoroj. 

Lamedikamentoj estas klasitaj en 
du ĉefajn tipojn: pure herbodevenaj 
kaj “rasa ŝastra”, pli ol dujarmila 
kutimo kombini herbojn kun metaloj, 
aliaj mineraloj aŭ eĉ juvelŝtonoj. 

Robert Saper, el la Medicina 
Fakultato de la Bostona Universitato, 
kaj kolegoj esploris la produktojn 
vendatajn en Usono kaj fabrikatajn 
tie aŭ en Hindujo. E1 673 produktoj 
vendofertataj en la Interreto oni 
elektis 230 por analizoj, kiuj 
komenciĝis en Oktobro de 2005. 
La metalkoncentro estis mezurita per 
spektroskopio de X-radia fluoresko. 
La sciencistoj konstatis eneston de 
metaloj en 20,7% de la produktoj. 

E1 la produktoj, 95% estis 
vendataj ĉe usonaj TTT-ejoj, kiuj 
reklamis “bonajn praktikojn de 
fabrikado”. La medikamentoj “rasa 
ŝastra” montris probablon pli ol 
duoble pligrandan enhavi altajn 
metalkoncentrojn ol tiuj pure herbaj. 
“Kelkaj el la produktoj povas kaŭzi 
engluton de hidrargo kaj plumbo je 
niveloj 100-oble ĝis 10-miloble pli 
altaj ol la akcepteblaj limoj”, asertis 
la esploristoj. 

La aŭtoroj proponas, ke la reguloj 


de la Administrejo pri Manĝaĵoj 
kaj Drogoj estu reviziitaj, por 
specifigi pli precize la riskojn kaj 
maksimumajn dozojn por ĉiu el tiaj 
medikamentoj. 

“Ne estas tolereble, ke 
medikamentoj uzataj por kuraci 
malsanon kaŭzas alian malsanon pro 
sia enhavo de venenaj materialoj”, 
diris Venkatesh Thuppil, estro de 
la Nacia Referenca Centro pri 
Plumba Veneniĝo kaj profesoro ĉe 
la Medicin-Fakultato St. John’s, 
en Hindujo, unu el la aŭtoroj de la 
artikolo. 

“Frenezaj” raŭpoj 
defendas siajn 
malamikojn ! 1 

La scienca revuo Plos One 
publikigis la artikolon, frukton 
de kunlaboro inter brazilaj kaj 
nederlandaj sciencistoj, kiu montras 
strangan rilaton inter raŭpoj kaj ĝiaj 
mortigparazitoj: kiam folimanĝa 
raŭpo suferas atakon de laparazitoida 
vespeto Glyptapanteles , ĝi ŝanĝas 
sian konduton, kaj fariĝas obstina 
defendanto de la ovoj de la vespeto, 
kiu parazitas ĝin! 

La “viktimo” estas lanoktopapilio 
Thyrinteina leucocerae , kiu sin 
nutras per folioj de gujavujo kaj 
eŭkalipto. Kiam la vespeto trovas 
sian “gastigonton”, ĝi demetas ovojn 
sur la raŭpon kaj la vespo-larvoj sin 
nutras siavice per la raŭpo. Nenio 
nova, escepte pro kurioza afero: 
la vespidoj ne mortigas la raŭpon 
dum ili manĝas ĝiajn histojn kaj 
organojn. Kiam ili estas pretaj fariĝi 
plenkreskaj, la vespo-larvoj eliras la 
korpon de la raŭpo kaj eniras fazon 
de pupao. Tiam, la raŭpo, kvankam 
libera je siaj parazitoidoj, kondutas 




Glyptapanteles eliranta el raŭpo 


samkiel gardanto, kaj feroce atakas 
ĉiujn insektojn kiuj alproksimiĝas. 

Tiu scienca artikolo estas 
disponebla rete, kune kun du 
interesaj filmetoj. Unu montras la 
reagon de “sana” raŭpo, kiam alia 
insekto alproksimiĝas. Ĝi nenion 
faras al eta skarabo. La dua filmo 
montras raŭpon atakitan de vespo, 
en la momento, kiam ĝi restas 
proksime al pupaoj de vespidoj. 
Kiam alia insekto alproksimiĝas, 
ĝi reagas “freneze” kaj forĵetas la 
invadanton. 

Ordinare la raŭpo estas 
neagresema, kaj ne reagas 
al proksimeco de ajna insekto. 
Sed post atako de la vespo, ĝia 
konduto tute sanĝiĝas. Neniu scias, 
kiel tiuj vespoj sukcesas ŝanĝi 
la konduton de la raŭpo, sed la 
sciencistoj konjektas, ke ne ĉiuj 
vespo-larvoj eliras sian gastiganton. 
Eble unu aŭ du restas en ĝia korpo, 
kaj sekrecias iun substancon, kiu 
atakas la nervosistemon de la raŭpo, 
ŝanĝante ĝian konduton. 

La artikolo kaj filmetoj estas 
disponeblaj ĉe la adreso <http://www. 
plosone. org/article/info%o3Adoi%o2Fl 0. 
1371 %o2Fjournal.pone. 00022 76#pone. 0 
002276.s001>. 

Ĉu novaamasestingo? 

Amfibioj brave rezistis la lastajn 
kvar amasestingojn, kiuj plagis nian 
planedon, sed eble ili ne sukcesos 


Scienca Angulo 


tiel bone en la venonta estingo, kiu 
eble jam komenciĝis. 

Laŭ esploro farita de David Wake 
kaj Vance Vredenburg, el la Vertebrula 
Zoologia Muzeo de la Universitato 
de Kalifomio, en Berkelejo, Usono, 
la estingorapidoj de amfibioj altiĝis 
al niveloj neniam antaŭe observataj, 
kio sendube signalas ion misan. La 
esploro reliefigas, ke plej kulpas la 
klimatoŝanĝoj, la senarbarigo kaj 
unu mortiga malsano, kies atako 
moviĝas de unu specio al alia. 

La aŭtoroj konjektas, ĉu la 
tero estus ĉe la sojlo de sia sesa 
amasestingo kaj asertas, ke amfibioj 
donas klaran respondon. Almenaŭ 
unu triono de pli ol 6300 specioj 
de amfibioj en la mondo estas 
minacata. 

“La ĝenerala mesaĝo venanta 
de amfibioj estas, ke ni eble 
disponas je tre malmulta tempo 
por eviti potencialan estingon. La 
demando estas, ĉu ni ĝin atentos 
antaŭ ol fariĝos tro malfme”, diris 
Vredenburg, kiu ankaŭ profesoras 
ĉe la Ŝtata Universitato de San- 
Francisko. 

Plurajn faktorojn oni indikas 
kiel kaŭzojn de profundaj ŝanĝoj 
en populacioj de amfibioj, sed la 
artikolo reliefigas elstariĝantan 
infektomalsanon, ĥitridfungozon 3 , 
kiel la rektan kaŭzon de la estingo 
de pli ol 200 specioj. Neniu alia 
malsano prezentas tiel potencan 
minacon al vivdiverseco. 

La malsano estas kaŭzata de 
akvofungo de nekonata origino, 
la unua de tiu tipo kiu atakas 
nevertebrulojn kaj, ĉi-okaze, nur 
amfibiojn. Laŭ la aŭtoroj de la 
esploro, ekkompreni la ekologion 
de ĥitridfungozo helpos ne nur 
amfibiojn, sed ankaŭ homojn, ĉar 


oni ne scias, ĉu la malsankaŭzanto 
kapablos atingi aliajn speciojn. 

Ekzemplo de minacata 
specio estas la flavgamba bufo el 
Sieranevado 4 , en kiu oni diagnozis 
ĥitridfungozon en 2001. Dum la 
sekvaj jaroj, oni registris kazojn kun 
grandega mortado kaj kolapso de 
populacioj de tiu ĉi bufpecio. 

Laŭ la aŭtoroj, oni ankoraŭ ne 
scias, kiel la fungo, kiu estas surprize 
malsanigpova, kaŭzas morton. 
“Necesas ekscii, kio mortigas tiujn 

t 3 

animalojn. Tiu malsano estas notinda 
ekzemplo de malsankaŭzanto, 
kiu transsaltas limojn kaj kaŭzas 
detmon”, diris Vredenburg. 

Wake kaj Vredenburg priskribas 
la detruojn kaŭzitajn de antaŭaj ^ 

estingoj. La plej antikva konata 
estingo okazis antaŭ proksimume 
439 milionoj da jaroj, kiam 25% de 
ĉiuj familioj kaj 60% de ĉiuj genroj 
de marorganismoj malaperis. La 
sekva estingo okazis en la supera 
devonia periodo, antaŭ proksimume 
364 milionoj da jaroj, kiam 22% de 
la familioj kaj 57% de la margenroj 
malaperis. 

La estingo en la permia-triasa 
periodo, antaŭ proksimume 251 
milionoj da jaroj, estis sendube la 
plej severa, ĉar malaperis 95% de 
ĉiuj specioj, maraj kaj teraj. La sekva 
estingo, kiu okazis en la fino de la 
triasa periodo, antaŭ proksimume 
200 milionoj da jaroj, atingis precipe 
marspeciojn. 

La plej nova estingo markis la 
finon de la kretacea periodo, antaŭ 
proksimume 65,5 milionoj da jaroj, 
kiam 47% de la margenroj kaj 8% 
de la vertebrulaj familioj malaperis. 

Tio ĉi estas la plej vaste konata 
estingo, ĉar ĝi markis la malaperon 
de dinosaŭroj. 


la plejetaserpento 
de la mondo 

La plej eta serpentspecio de la 
mondo estis eltrovita en Karibeo. 
Ĝi estas tiel eta, ke plenkrekaj 
individuoj longas malpli ol 10 
centtimetrojn. Maldika kiel spageta 
fadeno, ĉirkaŭvolviĝinte ĝi facile 
teniĝas sur monero. La eltrovon 
faris esploristoj gvidataj de Blair 
Hedges, el la Ŝtata Universitato 
de Pensilvanio, Usono. La grupo 
respondecas pri la priskribo de la plej 
etaj specioj de bufoj kaj lacertoj. La 
priskribo de la specio Leptotyphlops 
carlae estis publikigita la 4-an de 
Aŭgusto en la periodaĵo Zootaxa. 

La serpenteto, la plej malgranda 
inter pli ol 3,1 mil konataj 
specioj, estis trovita en malvasta 
arbarfragmento ĉe la orienta 
parto de la insulo Barbado. Laŭ la 
esploristoj, temas pli malofta specio, 
ĉar la plejparton de ĝia potenciala 


vivmedio anstataŭis konstruaĵoj aŭ 
terkulturo. 

“La detruado de vivmedioj estas 
granda minaco kontraŭ vivdiverseco 
en la tuta mondo, sed Karibeo estas 
aparte delikata , ĉar ĝi enhavas 
neordinaran procenton da minacataj 
specioj kaj ĉar tiuj animaloj vivas sur 
insuloj, do ili ne trovas eskapejon 
kiam minacataj”, diris Hedges. 

La esploristoj konsideras ĝin nova 
specio surbaze de genaj diferencoj 
disde aliaj serpentspecioj kaj surbaze 
de ĝia unika koloro. Laŭ ili, kelkaj 
specimenoj trovataj en muzeoj estis 
indentigitaj malĝuste kaj apartenas 
al la nun priskribita specio. 

Laŭ Hedges, kaj la plej etaj kaj la 
plej egaj specioj de kelkaj animaloj 
estas trovataj sur insuloj, kie ili 
evoluas tiel, ke okupas ekologiajn 
loĝlokojn en medioj ne okupataj de 
aliaj organismoj. Tiuj vakaj spacoj 
ekzistas, ĉar aliaj organismotipoj 
ne atingas la insulojn. Ekzemple, 



Serpento 


se certa specio de centpiedulo ne 
ĉeestas, serpento povas evolui al 
multe pli malgranda specio por 
okupi la ekologian loĝlokon. 

^Kontribuaĵo de s-ano Wendel Teles 
Pontes 

2 Alchejmer = Alois Alzheimer, 
germana kuracisto, kiu la unua en 
1901 priskribis nesanigeblan kaj 
mortigan tipon de demenco. 

3 Ĥitrido = ĝenerala nomo por 
fungogrupo (Chytridiomicota); 
la fungo ĉi tie pritraktata estas 
Batrachochytrium dendrobatidis. 

4 Montaro en Kalifomio, Usono. 

Fontoj: FAPESP, Vikipedio 



Kiel traduki (daŭrigo de la paĝo 10) 


Komentoj: La du unuaj solvoj spegulas laŭvorte 
la originalon, kaj baziĝas sur la opinio, ke la entenata 
metaforo estos komprenebla por alilingva leganto 
(kio ŝajnas probabla); tamen la dua estas sendube 
pli eleganta kaj vere trafa, kaj mi eĉ sugestas pli 
simplan formon: kokino anstataŭ la kokino. La tria 
solvo estas ĉarma, sed iomete tro longa. La kvara 
solvo ne spegulas la vortojn, tamen trafe redonas 
la sencon en zamenhofeca maniero. Bedaŭrinde la 
kvina traduko ne trafe redonas la sencon kaj estas 
malfacile komprenebla. La sesa estas proksimume 
la sama, kiel la dua. La sepa estas tre bona, verŝajne 


inspirita de la proverbo Ŝparu groŝon, vi havos 
plenan poŝon. 

Atentu, ke por ĉi-lasta frazo troveblas en la 
Proverbaro pluraj interesaj solvoj, interalie: El 
malgrandaj akverojfariĝas grandaj riveroj; Se gut ’ 
alguto aliĝas, maro fariĝas; Alpec ’pecon algluas, 
kiu neston konstruas; Ciu miliono konsistas el 
milonoj. Spite al ĉio ĉi, tradukante la jam menciitan 
kronikon, mi iomete aŭdacis: Degrenero al grenero 
pleniĝas la kropo de ansero. 

Ĝis la proksima numero. Por la dumo, 
cerbumu kaj plenumu! 





Rezolucio de la 43a BKE 

La partoprenantoj de 43-a Brazila Kongreso de Esperanto, kunveninte en Fortalezon, de la 
12-a ĝis la 16-a de Julio, 2008, diskutinte la temon: Infano — Kia Grundo /, konstatis: 

— ke la Lingvo Internacia, kune kun sia idearo kaj dum la pasado de siaj 121 jaroj, ĉiam allogis 
plejparte infanojn kaj gejunulojn tra la tuta mondo; 

— ke bedaŭrinde la Esperanto-Movado nacia kaj tutmonda ĝis nun ne disvolvis sufiĉe bonan 
infrastrukturon, kiu efike kunordigu projektojn de konstanta agado ĉe infanaro kaj junularo; 

— ke la nunaj strukturoj de la movado ne donas prioritatan atenton al la infanoj/junuloj, kiuj spontane 
aperas cele al la restigo kaj ekaktivigado de la movado; 

— ke la strategia plano de UEA, en unu el siaj agad-direktoj, elstarigos la junularon kiel prioritaton 
por rejunigi la movadon; 

— ke en diversaj mondpartoj, ĉu en la pasinteco, ĉu en la estanteco, pluraj eksperimentoj pruvis la 
avantaĝojn de la lernado de Esperanto ĉefe de infanoj; 

— ke, en la statuto de Brazila Esperanto-Ligo, la artikolo kvara, alineo oka, emfazas kiel ĝian 
longdaŭran celon la disvastigadon kaj utiligadon de Esperanto al/de infanoj kaj junuloj; 

— ke unu el la eroj de la Pekina Deklaro (Julio 2004) asertas, ke “estas necese forte subteni la 
enkondukadon de Esperanto en lemejojn (do atenti kaj prioritatigi infanojn/junulojn), konforme 
al la spirito de la Unesko-rezolucioj”; 

— ke du enketoj ĉe la paĝaro de BEL kun ĉirkaŭ 3000 voĉdonoj konfirmas la prioritaton de infanoj 
kiel celgmpo por instmado de Esperanto. 

Kaj rezolucias: 

— ke la BEL-Estraro starigu nacian volontulan Komisionon por ellabori strategian planon, kiu donu 
ekde nun pli firman kaj konstantan atenton al la infanoj / junuloj, kiu envenas al la movado pere 
de taŭgaj projektoj. 


Propono de la 43-a Brazila Kongreso de Esperanto (Fortalezo, 12-16 Julio, 2008) 


La 43-a BKE, okazinta en Fortalezo (Cearao), de la 12-a ĝis la 16-a de Julio de 2008, kun la partopreno de 
esperantistoj el tuta Brazilo, 

PRIDISKUTINTE la temon “Infano - Kia grundo!”: 

KONSIDERIS, ke prioritato por la estonteco de nia movado estas dediĉi maksimuman atenton al la plej novaj 
generacioj; 

KONSTATIS, ke en la nunaj cirkonstancoj de nia socio estas iluzio instmi Esperanton al ĉiuj brazilaj infanoj, 
kies parto ankorau baraktas kontraŭ analfabeteco, mizero kaj forlaso; 

KONSCIAS, ke, se ne ĉiuj infanoj en Brazilo estas preparitaj por eklemi la lingvon, tamen ĉiuj estas pretaj por 
farigi mondcivitanoj kaj akcepti la mesagon de Esperanto; 

Kaj tiucele: 

PROPONAS al Brazila Esperanto-Ligo kaj al ĉiuj E-Asocioj en Brazilo, kiel unuan paŝon, kontakti la lernejajn 
instancojn en la respektivaj regionoj kaj aranĝi informprelegojn pri Esperanto por geinstmistoj, gestudentoj, asocioj 
de gepatroj ktp., kun la celo plibonigi la publikan opinion pri la celoj kaj atingoj de Esperanto. 

